Diari Oficial de la Generalitat Valenciana


Sumari del DOGV 6992, del 27-03-2013 (2013/2883)

RESOLUCIÓ de 21 de febrer de 2013, del Servici Territorial d'Energia d'Alacant, per la qual s'atorga a Iberdrola Distribución Eléctrica, SAU, autorització administrativa per a la construcció de les instal·lacions corresponents a la línia elèctrica aèria i subterrània «Modificació en un tram de la LAMT 20 KV D/C, denominada Altet-Aviació», en el terme municipal d'Elx, s'aprova el projecte d'execució i es declara en concret la seua utilitat pública. Expedient número ATLINE/2012/22/03.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6992

Data del DOGV
:   27-03-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/2883


Data del document
:   21-02-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * empresa privada

RESOLUCIÓ de 21 de febrer de 2013, del Servici Territorial d'Energia d'Alacant, per la qual s'atorga a Iberdrola Distribución Eléctrica, SAU, autorització administrativa per a la construcció de les instal·lacions corresponents a la línia elèctrica aèria i subterrània «Modificació en un tram de la LAMT 20 KV D/C, denominada Altet-Aviació», en el terme municipal d'Elx, s'aprova el projecte d'execució i es declara en concret la seua utilitat pública. Expedient número ATLINE/2012/22/03. [2013/2883]  
Vist l'expedient amb referència ATLINE/2012/22/03 incoat davant del Servici Territorial d'Energia d'Alacant, a instàncies d'Iberdrola Distribución Eléctrica, SAU, relatiu a la sol·licitud, de data 6 de febrer de 2012, d'autorització administrativa, aprovació del Projecte d'Execució i reconeixement, en concret, d'utilitat pública per a la construcció de les instal·lacions corresponents a la línia elèctrica aèria i subterrània «Modificació en un tram de la LAMT 20 KV D/C, denominada, Altet-Aviació», amb motius de possibilitar-ne la realimentació des de la nova ST Altet, a través del CTR Aeroplà, en el terme municipal d'Elx, a la província d'Alacant, i s'hi adjunta exemplar del projecte tècnic d'execució firmat per tècnic competent.  
Vist que la sol·licitud d'Iberdrola Distribución Eléctrica, SAU, ha sigut sotmesa a informació pública, de conformitat amb el que preveu l'article 9 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, per mitjà d'anuncis en el Diari Oficial de la Comunitat Valenciana, de 8 de novembre de 2012, en el Butlletí Oficial de la Província d'Alacant, de 9 de novembre de 2012, en el diari de premsa Información, de 16 de novembre de 2012, així com en el tauler d'edictes de l'Ajuntament d'Elx, sense que s'hagen rebut al·legacions.  
  
Vist que en aplicació de l'article 9 del Decret 88/2005, de 29 d'abril, s'ha remés separata del projecte a l'Ajuntament d'Elx, i s'ha sol·licitat la conformitat, oposició o inconvenient a la instal·lació projectada, en allò que afecta els béns i drets a càrrec seu, i si és el cas, el condicionat tècnic procedent. Es rep de l'Ajuntament d'Elx informe favorable condicionat. Del mencionat informe es dóna trasllat al peticionari que manifesta la seua conformitat al condicionat establit.  
  
Vist que, de la documentació que hi ha en l'expedient, no hi ha afecció a la resta d'administracions públiques, organismes i, si és el cas, empreses de servicis públics o d'interés general que puguen estar afectats per la instal·lació.  
Vist que el projecte presentat té entre la seua documentació els plans pertinents a escala adequada, està suficientment detallat i conté una relació concreta i individualitzada dels béns i drets afectats.  
  
Vist que, d'acord amb la sol·licitud i el projecte presentat, la finalitat que es perseguix amb la construcció d'esta instal·lació és la d'establir la possibilitat d'una realimentació a la línia elèctrica Aviació-Altet, des de la nova ST Altet, a través del CTR Aeroplà, per tal de tindre assegurat el subministrament a l'aeroport, així com mantindre un nivell òptim de qualitat de subministrament, en les condicions tècniques reglamentàries de qualitat i seguretat exigibles.  
Atés que la sol·licitud ha complit els tràmits establits en la Llei 54/1997, de 27 de novembre, i en el Reial Decret 1955/2000, d'1 de desembre, així com en el Decret 88/2005, de 29 d'abril.  
Atés que al servici territorial d'Energia d'Alacant competent per a la resolució d'este expedient, d'acord amb el que disposa el Decret 188/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Economia, Indústria, Turisme i Ocupació i el que establix l'article 4.1.b del Decret 88/2005, de 29 d'abril.  
Este Servici Territorial d'Energia resol:  
  
Primer  
Atorgar autorització administrativa a l'empresa Iberdrola Distribución Eléctrica, SAU, per a la construcció de les instal·lacions corresponents a la línia elèctrica aèria i subterrània «Modificació en un tram de la LAMT 20 KV D/C, denominada Altet-Aviació», per tal de possibilitar-ne la realimentació des de la nova ST Altet, a través del CTR Aeroplà, en el terme municipal d'Elx, a la província d'Alacant, les característiques generals de la qual són:  
Característiques principals:  
- Origen i final: la línia projectada té el seu origen en el suport existent denominat MT-28 i com a final el suport existent MT-30 de la LAMT 20 kV D/C denominada Altet-Aviació.  
- Conductors: per al tram aeri del tipus LA-100 (AL1/17-ST1A) en doble circuit, amb un conductor per fase i secció de 116,7 m m² i per al tram subterrani serà del tipus HEPRZ-1, amb un conductor per fase i secció de 400 m m².  
- Tensió nominal: 20 kV.  
- Longitud tram aeri: 170 metres.  
- Longitud tram subterrani: 50 metres.  
- Pressupost: 42.526 euros.  
Esta autorització en cap cas no es concedirà amb drets exclusius d'ús i s'entén sense perjuís i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que calguen per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 40 de la Llei 54/1997, de 27 de novembre, del Sector Elèctric.   
Esta autorització s'atorga sense perjuí de tercers i deixa fora de perill els drets particulars.  
  
Segon  
Aprovar el Projecte Tècnic d'Execució, firmat per tècnic competent, amb declaració responsable del tècnic projectista, per a la construcció de les instal·lacions corresponents a la línia elèctrica aèria i subterrània «Modificació en un tram de la LAMT 20 KV D/C, denominada Altet-Aviació».  
Les condicions a què està sotmesa la mencionada aprovació són les següents:  
1. Les obres hauran de realitzar-se d'acord amb el projecte presentat, amb les variacions que, si és el cas, se sol·liciten i autoritzen i es referiran als elements compresos en l'àmbit d'aplicació dels reglaments tècnics aplicables a este tipus d'instal·lacions i, en particular, amb el que establix el Reial Decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09. Així mateix, la construcció de les instal·lacions autoritzades pel present acte administratiu haurà d'ajustar-se a la resta de normatives tècniques de qualitat i seguretat industrials derivades de la Llei 21/1992, de 16 de juliol, d'Indústria i el seu desplegament reglamentari.   
2. El titular de l'esmentada instal·lació retrà compte de l'acabament de les obres al Servici Territorial d'Energia d'Alacant, als efectes de la sol·licitud d'autorització d'explotació, i presentarà l'oportú certificat de direcció i final d'obra, subscrit per tècnic competent, que acreditarà que és conforme als reglaments tècnics en la matèria, d'acord amb el que s'establix en la normativa vigent per als projectes d'instal·lacions elèctriques i, igualment, respecte a l'autorització administrativa i el projecte d'execució aprovat.  
3. El titular de la instal·lació notificarà per escrit al Servici Territorial d'Energia d'Alacant el començament dels treballs per a efectuar-ne inspeccions, en el cas de considerar-ho convenient.  
4. L'Administració deixarà sense efecte la present resolució en qualsevol moment en què s'observe l'incompliment de les condicions hi imposades.  
5. El termini per a l'execució de les obres serà de sis mesos a partir de la data de l'ocupació real de les finques afectades. No obstant això, amb anterioritat a la finalització del dit termini, Iberdrola Distribución Eléctrica, SAU, podrà sol·licitar una ampliació d'este, per mitjà de sol·licitud motivada davant d'este Servici Territorial d'Energia.   
  
Tercer  
Declarar, en concret, la utilitat pública de la instal·lació elèctrica autoritzada en el punt primer d'esta resolució, la qual cosa porta implí  
  
cita la necessitat d'ocupació dels béns i drets afectats i implica la urgent ocupació d'estos, als efectes de l'article 52 de la Llei d'Expropiació Forçosa, i es concreta en una afecció a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
Quart  
Publicar i notificar esta resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i s'indica que la seua publicació es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació d'esta resolució als titulars desconeguts o amb domicili ignorat o a aquells en què, intentada la notificació, no s'haguera pogut practicar.  
  
Contra esta resolució, que no posa fi a la via administrativa, podrà interposar-se recurs d'alçada davant de la Direcció General d'Energia (c/ Colón, 32, 46448, València), en el termini d'un mes, comptat de l'endemà de la seua notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.   
  
  
Alacant, 21 de febrer de 2013.- El director territorial d'Economia, Indústria, Turisme i Ocupació: Rafael Muñoz Gómez.  
RELACIÓ CONCRETA I INDIVIDUALITZADA DE BÉNS I DRETS AFECTATS PEL PROJECTE MODIFICACIÓ EN UN TRAM DE LA LAMT 20 KV D/C,   
DENOMINADA ALTET-AVIACIÓ, PER TAL DE POSSIBILITAR-NE LA REALIMENTACIÓ DES DE LA NOVA ST ALTET, A TRAVÉS DEL CTR AEROPLÀ   
  
  
  
  
  
  
\* \* \* \* \*  
  
  
  
RELACIÓN CONCRETA E INDIVIDUALIZADA DE BIENES Y DERECHOS AFECTADOS POR EL PROYECTO: «MODIFICACIÓN EN UN TRAMO DE LA LAMT 20 KV D/C,   
DENOMINADA ALTET-AVIACIÓN CON MOTIVOS DE POSIBILITAR SU REALIMENTACIÓN DESDE LA NUEVA ST ALTET, A TRAVÉS DEL CTR AEROPLANO.   
  
  
